钦定古今图书集成/明伦汇编/闺媛典/第289卷 > 皇清二十二 > 罗恒贵妻严氏
## 钦定古今图书集成/明伦汇编/闺媛典/第289卷 > 皇清二十二 > 罗恒贵妻严氏

按《顺德县志》：“严氏，诸生严应祖女，戊午举人严逢泰妹。年十六，适罗恒贵，事翁及后姑克尽孝敬。仅一岁，夫亡，守节，抚两月孤孔文翁与后姑俱丧，氏绩麻度日。子长，娶妇二十馀年，夫妇并殁。氏年五十八，又抚两岁幼孙。氏生而纯静，勤俭端谨，言不出外，虽至亲有嘉礼，不往。”